b'\n_START_ARTICLE_\nKaare Dybvad\n_START_SECTION_\nBaggrund\n_START_PARAGRAPH_\nDybvad er f\xc3\xb8dt i Holb\xc3\xa6k som s\xc3\xb8n af automekaniker Jens Juul Dybvad Olesen og sygeplejerske Dorte Simonsen. Kaare Dybvad voksede op p\xc3\xa5 Vipper\xc3\xb8d Mark. Han har arbejdet som avisbud, flaskedreng og i gartnerier, p\xc3\xa5 Holb\xc3\xa6k Havn og i lufthavnen. Dybvad er uddannet geograf fra K\xc3\xb8benhavns Universitet. Han har ogs\xc3\xa5 arbejdet i selskabet By & Havn og som projektchef i V\xc3\xa6ksthus Sj\xc3\xa6lland i Vordingborg. Han har tillige fungeret som r\xc3\xa5dgiver omkring Wikipedia som strategisk kommunikation gennem bureauet Imagepedia._NEWLINE_Med sin k\xc3\xa6reste Maiken fik Dybvad et barn i 2015.\n_START_SECTION_\nPolitisk karriere\n_START_PARAGRAPH_\nVed Folketingsvalget 2011 modtog Dybvad 3.957 personlige stemmer fra Holb\xc3\xa6kkredsen._NEWLINE_I alt modtog han 4.710 personlige stemmer i Sj\xc3\xa6llands Storkreds._NEWLINE_Han blev ikke valgt, men i stedet f\xc3\xb8rste stedfortr\xc3\xa6der for partiet i kredsen._NEWLINE_I for\xc3\xa5ret 2014 kritiserede Dybvad partitoppen og "n\xc3\xb8dvendighedens politik"._NEWLINE_Det skete sammen med en r\xc3\xa6kke andre socialdemokrater i en Berlingske kronik under titlen Socialdemokratiet har brug for en r\xc3\xb8d tr\xc3\xa5d._NEWLINE_Her hed det blandt andet at Socialdemokraterne havde "fejlet grundl\xc3\xa6ggende ved at k\xc3\xb8be den borgerlige pr\xc3\xa6mis om, at politisk retning og ideologi er ligegyldig"._NEWLINE_Nogle dage efter udtalte Dybvad videre at "hvis Socialdemokraterne tror, at vi kan konkurrere p\xc3\xa5 at tr\xc3\xa6ffe de mest effektive beslutninger, s\xc3\xa5 har vi tabt p\xc3\xa5 forh\xc3\xa5nd. For hele vores grundlag er, at det altid er en kvalitet at f\xc3\xa5 flere mennesker med i beslutningerne."_NEWLINE_I januar 2015 var han igen ude med kritik af Socialdemokraternes top ved at tale for h\xc3\xa5ndv\xc3\xa6rkerfradraget som partiet Venstre havde foresl\xc3\xa5et og Socialdemokraterne afsl\xc3\xa5et._NEWLINE_Med 4.112 personlige stemmer blev Dybvad valgt ved Folketingsvalget 2015 i Sj\xc3\xa6llands Storkreds hvor han fik partiets syvende kredsmandat. Han er partiets boligordf\xc3\xb8rer og medlem af Europaudvalget, Retsudvalget, Udvalget for Landdistrikter og \xc3\x98er samt Udl\xc3\xa6ndinge- og Integrationsudvalget.'